Diari Oficial de la Generalitat Valenciana


Sumari del DOGV 8408, del 23-10-2018 (2018/9389)

Notificació de la sentència dictada en el judici verbal número 1350/2015.
-------------------------------------------------------------------------

### Dades del document

Número de DOGV
:   8408

Data del DOGV
:   23-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/9389


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 1350/2015. [2018/9389]  
Judici verbal número 1350/2015.  
Part demandant: comunitat de propietaris de l'edifici Newton.  
Part demandada: Konstantin Skorokhodov i Liudmila Scherbakova.  
Sobre verbals de propietat horitzontal  
En el judici referenciat s'ha dictat la resolució el text literal de la qual és el següent:   
  
«Sentència número 334/2016  
Jutge que la dicta: Rafael Martínez Oliver  
Lloc: Torrevieja (Alacant).  
Data: 16 de novembre de 2016.  
Antecedents de fet  
Primer. La part demandant va interposar amb data d'entrada en aquest jutjat de 9 de juny de 2015, demanda de judici verbal alternada en aquest jutjat, on s'exercita l'acció de reclamació de 2.626,92 euros més les quantitats que es reporten durant la tramitació de la causa, interessos i costes.  
Segon. Per resolució del lletrat de l'Administració de justícia es va admetre la demanda i es va traslladar a l'altra part.  
Tercer. Es va convocar les parts a judici verbal, que va tindre lloc en el dia 15 de novembre de 2016, on compareix només la part demandant, la qual després de ratificar-se en els seus escrits, es va rebre el plet a prova, amb el resultat que consta en actuacions i queda, a continuació, les actuacions vistes per a sentència.  
Quart. En la tramitació d'aquesta causa s'han observat els requisits legals.  
Fonaments de dret  
Primer. Se sol·licita per part de la demandant el pagament de les quantitats que els demandats deuen a la citada comunitat i que ascendeixen a 2.626,92 euros.  
Segon. Cal assenyalar que els demandats no van comparéixer malgrat haver sigut legalment citats pel que en l'acte del judici es determina l'aplicació a aquests de l'article 442 de la Llei d'enjudiciament civil.  
  
Tercer. La part compareixent en el judici presenta com a documental número 2 l'acta de la junta celebrada el 9 de març de 2015, amb el document número 3 relativa a la certificació del deute emés pel secretari administrador.  
De la documental aportada queda provat el deute que els demandats tenen amb la part demandant. Documents que de conformitat amb l'article 324 de la Llei d'enjudiciament civil i 326 són proves sufucients en el judici atés que no han sigut impugnades per la part contrària, perquè no han comparegut en el judici malgrat haver sigut legalment citats.  
  
Per tot això, condemne els demandats a pagar a l'actora la quantitat que conté el suplique de la demanda i que ascendeix a 2.626,92 euros.  
  
Quart. Els interessos són els de l'article 1108 del Codi Civil.  
Cinqué. En matèria de costes, pertoca la seua imposició a la part demandada de conformitat amb l'article 394.1 de la Llei d'enjudiciament civil, atés que les seues posicions han sigut rebutjades.  
Vistos els preceptes legals citats, concordants i altres de general i pertinent aplicació,  
Dispositiva  
Estime íntegrament la demanda presentada a instàncies de la comunitat de propietaris de l'edifici Newton, representada pel procurador dels tribunals Ramón Miguel Amorós, condemne Konstantin Skorokhodov i Liudmila Scherbakova a pagar a l'actora la quantitat de 2.626,92 euros més els interessos legals i les costes de conformitat amb l'article 394.1 de la Llei d'enjudiciament civil.  
Notifiqueu aquesta resolució a les parts de legal forma i feu-los saber que en contra no cap recurs d'apel·lació de conformitat amb l'article 455 de la Llei d'enjudiciament civil, d'acord amb la redacció donada a l'esmentat article per la Llei 37/2011 per ser la quantia del procediment inferior a 3.000 euros.  
Així ho ordene, mane i firme Rafael Martínez Oliver, magistrat-jutge titular del Jutjat de Primera Instància número 1 de Torrevella. En done fe.»  
  
Atés que es desconeix l'actual domicili o residència de la part demandada, el jutge, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha disposat la publicació d'aquest edicte en el tauler d'anuncis d'aquest jutjat o Diari Oficial de la Generalitat Valenciana, per a portar a efecte la diligència de notificació.  
   
Torrevieja, 20 de novembre de 2017.- El lletrat de l'Administració de justícia: José Antonio Villalgordo Cárceles.